**AJUNTAMENT DE CAPELLADES.-**

BENVINGUTS públic assistents, regidors i regidores

Començaríem votant un punt d’urgència que és precisament un dels punts que a comissions informatives se’ns va proposar des del PSC incorporar que és Pla de Transport de Catalunya del 2020, i si us sembla bé votaríem primer el punt per urgència, per parlar-ne més tard.

Passada a votació la incorporació del punt AL·LEGACIONS AL PROJECTE DE PLA DE TRANSPORT DE VIATGERS DE CATALUNYA 2016-2020, resta aprovat la unanimitat dels/les tretze regidors/es assistents al Ple, dels/les tretze que componen de dret aquesta corporació.

1. **LECTURA I APROVACIÓ DE LES ACTES ANTERIORS NÚM. 11 I 12 DELS DIES 29/07/2015 I 02/09/2015, RESPECTIVAMENT.**

Obert l’acte i comprovat per la secretària l’existència del quòrum necessari perquè pugui ser iniciada la sessió i donat que les actes núm. 11 i 12 dels dies 29/07/2015 i 02/09/2015 han estat distribuïdes entre els/les Srs/es assistents, és dóna per llegida (art. 110.3 del Decret Legislatiu 2/2003, de 28 d’abril, pel qual s’aprova el text refós de la Llei Municipal i de Règim Local de Catalunya).

Seguidament el Sr. alcalde pregunta als/a les assistents si hi ha alguna rectificació a fer a les actes anteriors:

ACTA NÚM. 11 DEL 29/07/2015

Grup Municipal de CiU.- Per la nostra banda es correcte

Grup Municipal d’ERC.- Res a dir.

Grup Municipal del PSC.

Sr. Aarón Alcázar Gutiérrez .- A la pagina 15 d’aquesta acta on consta la meva intervenció com a portaveu del Grup Municipal de PSC, el nom està intercanviat amb el del senyor Alcalde

On consta:*Grup Municipal de PSC - Sr. Aleix Auber Álvarez.- Per part nostra estem d’acord amb les modificacions que s’han....*

Ha de constar: *Grup Municipal de PSC - Sr. Aarón Alcázar Gutiérrez.- Per part nostra estem d’acord amb les modificacions que s’han....*

El Sr. alcalde, Aleix Auber Álvarez, pregunta si hi ha alguna qüestió més.

Passada a votació l’acta núm. 11 del 29/07/2015 resta aprovada per la unanimitat dels/les tretze regidors/es assistents al Ple, dels/les tretze que componen de dret aquesta corporació.

ACTA NÚM. 12 DEL 02/09/2015

Passada a votació resta aprovada per la unanimitat dels/les tretze regidors/es assistents al Ple, dels/les tretze que componen de dret aquesta corporació.

1. **DECRET DE L’ALCALDIA NÚM. 333/2015.**

És dóna compte al Ple del Decret de l’Alcaldia núm. 333/2015:

***Decret 333/2015***

*Atès que aquesta Alcaldia s’absentarà de Capellades des del dia 25 d’agost fins al dia 1 de setembre, ambdós inclosos.*

*En conseqüència vistos, entre altres l’art. 55 del Decret Legislatiu 2/2003, de 28 d’abril, pel qual s’aprova el Text Refós de la Llei municipal i de Règim Local de Catalunya, en el qual s’estableix que els tinents d’alcalde substitueixen l’alcalde, per ordre de nomenament, en els casos d’absència, l’art. 47.2 del reglament d’organització i funcionament i règim jurídic de les Entitats Locals.*

***R E S O L C:***

*Primer.- Nomenar com a alcalde accidental d’aquest ajuntament al primer tinent d’alcalde senyor Àngel Soteras Largo, des del dia 25 d’agost fins al dia 1 de setembre, ambdós inclosos.*

*Segon.- Publicar el present decret en el Butlletí Oficial de la Província de Barcelona.*

*Tercer.- Donar compte d’aquest decret en la primera sessió que celebri el Ple de l’Ajuntament.*

*Així ho mana l'alcalde i signa en presència meva, la secretària, que en dono fe.*

*Capellades, 6 d**’agost de 2015*

*Aleix Auber Álvarez Milagros de Legorburu i Martorell*

*Alcalde-president Secretària*

El Ple de l’Ajuntament es dóna per assabentat

1. **MODIFICACIÓ LLOCS DE TREBALL.**

La Sra. secretària, Milagros de Legorburu Martorell, informa al Ple que la Modificació llocs de treball consisteix en la necessitat de proveir el lloc de treball oficial 1a especialista paleta i la provisió d’aquest lloc de treball comportarà la modificació de la relació de llocs de treball i de la plantilla d’aquest Ajuntament.

***INFORME DE SECRETARIA 17/2015***

***INFORME JURÍDIC SOBRE*** *Modificació de la plantilla de personal i de la relació de llocs de treball per a la creació d’una plaça d’oficial de primera especialista paleta de la plantilla del personal laboral i modificació de la relació de llocs de treball.*

*ANTECEDENTS:*

*L’arquitecta tècnica municipal de Capellades, per informe de 8 de setembre de 2015, proposa la creació d’una plaça d’oficial primera especialista paleta, dins de la plantilla del personal laboral, com a personal fix.*

*Segons l’informe de la tècnica municipal es creu necessari i imprescindible disposar d’un oficial de primera especialista paleta per realitzar les tasques que requereix aquest municipi en el desenvolupament normal de les feines i manteniment vials i equipaments municipals.*

*La creació d’aquesta plaça d’oficial de primera especialista paleta suposa la modificació de la plantilla de personal i l’adaptació de la relació de llocs de treball.*

*La plantilla del personal ha d’estar constituïda d’acord amb el que disposa el Reglament del Personal al servei de l’Administració Local. Aquesta plantilla s’ha d’aprovar conjuntament amb el pressupost general de l’entitat, anualment.*

*Això no obstant, la plantilla pot ser modificada durant l’any de vigència, per respondre, com és el cas que ens ocupa, a criteris d’organització interna. En el cas de modificació de la plantilla de personal, no es requereix la seva publicació íntegra, sinó únicament la de la modificació del lloc de treball en concret.*

*La plantilla del personal de les entitats locals ha d’estar integrada per la relació detallada dels cossos, escales, subescales, classes i categories de les places en que s’integren els funcionaris, el personal laboral i eventual, agrupades indicant la seva denominació, el nombre de places que les constitueixen, nombre de les que es trobin vacants i grup al que pertanyen d’acord amb la titulació exigida per al seu ingrés.*

*La modificació de la relació d’un lloc de treball implica en aquest cas incloure un nou lloc de treball, com a oficial de primera especialista paleta i suprimir el lloc de treball de peó, amb les següents dades:*

* *Denominació del lloc de treball*
* *Característiques del lloc*
* *Requisits per ocupar el lloc de treball*
* *Complement de destinació i el complement específic de cada plaça*
* *Forma de provisió del lloc.*
* *Per tal de poder proveir la plaça d’oficial de primera especialista paleta amb la modificació de plantilla i de la relació del lloc de treball cal que aquest lloc tingui consignació pressupostària suficient, mitjançant informe de la Intervenció.*

*FONAMENTS DE DRET*

*CONCLUSIÓ*

*PRIMER.- S’ha de procedir a la modificació de la plantilla de personal, que quedarà de la manera següent:*

*Incorporar: Personal laboral*

*5.- Brigada d’obres.*

* *Codi de treball:*
* *Denominació del lloc de treball: oficial de primera especialista paleta.*
* *Nombre de llocs: 1*
* *Grup: E*
* *Nivell: 14*
* *Provisió: concurs*

*Suprimir: 1 lloc de treball corresponent a personal laboral*

*5.- Brigada d’obres.*

* *Codi de treball: 123*
* *Denominació del lloc de treball: peó*
* *Nombre de llocs: 3 (es suprimeix 1)*

*SEGON.- La modificació del pressupost, amb l’adequació de llocs de treball ha de complir amb els requisits següents:*

* *Modificació del pressupost, amb l’adequació de partides corresponents a la nòmina del nou lloc de treball.*
* *Notificació de la modificació de plantilla a la Mesa Paritària.*

*Per tot això exposat es proposa al Ple l’adopció dels acords següents:*

*Primer.- Aprovar la modificació de la plantilla i de la relació de llocs de treball de l’Ajuntament de Capellades per a l’any 2015, per la creació d’una plaça d’oficial de primera especialista paleta a la plantilla del personal laboral.*

*Segon.- Publicar aquest acord al Butlletí Oficial de la Província de Barcelona, al Diari Oficial de la Generalitat de Catalunya, al tauler d’anuncis d’aquest ajuntament i web municipal.*

*Capellades, 15 de* *setembre de* *2015*

*La secretària,*

*Milagros de Legorburu i Martorell*

**Grup Municipal VdC**

**Sr. alcalde, Aleix Auber Álvarez.-** Com vàrem estar explicant a les comissions informatives davant dels informes emesos per l’arquitecta tècnica municipal sobre la necessitat de proveir una plaça: Oficial de 1a especialitat paleta aquest Ajuntament considera necessari proveir aquest lloc de treball per al desenvolupament correcte de l’activitat pròpia de l’Ajuntament i de les tasques bàsiques que requereix el municipi.

Els informes tant de Secretaria com d’Intervenció son favorables i bé, la plaça a crear és la d’oficial de 1a especialista paleta, que evidentment suposa la modificació de la plantilla de personal i de la relació de llocs de treball, aquesta modificació comporta incloure aquest nou lloc de treball, d’oficial 1a especialista paleta i la supressió del lloc de peó.

**Grup municipal de CiU**

**Sr. Marcel·lí Martorell Font.-** Votarem a favor d’aquesta proposta, ens sembla correcta, ja ho pensàvem en l’anterior mandat que aquesta plaça és imprescindible bàsicament no tant per fer grans obres, que no es el cas, si no per fer petites obres que, més enllà d’externalitzar-les que podria ser, ens sembla més operatiu tenir algú a la casa que les pugui fer aquestes actuacions de manera immediata, per tant hi votarem a favor.

**Grup Municipal del PSC**

**Sr. Aarón Alcázar Gutiérrez.** Per part nostre votarem a favor, aquesta és una plaça de la que portem parlant des de fa molt temps, per part nostre no hi tenim cap inconvenient en la creació d’aquest lloc de treball que és necessari pel bon funcionament de la brigada.

**Passada a votació** la Modificació dels llocs de treball resta aprovada per la unanimitat dels/les tretze regidors/es assistents al Ple, dels/les tretze que componen de dret aquesta corporació.

1. **MOCIÓ DE SUPORT A L’ACOLLIDA DE POBLACIÓ REFUGIADA I ADHESIÓ A LA XARXA DE MUNICIPIS ACOLLIDORS PRESENTADA PELS GRUPS MUNICIPALS DE LA CORPORACIÓ.**

**Sr. alcalde, Aleix Auber Álvarez.-** En comissions informatives vàrem comentar que tant els grups municipals del PSC i de CiU com els grups que formen part de l’equip de govern, hi havia la disposició de presentar una moció que en el mateix sentit es va presentar pel PSC i CiU, nosaltres vam veure aquesta iniciativa i vàrem fer l’esforç d’intentar fer una moció en nom de tots, i agafar el millor de tot del que s’ha presentat i bé en aquest cas, passaré la paraula a la regidora Adela Morera Rodríguez de l’àrea en qüestió, que passarà a explicar aquesta, de la moció i com s’ha redactat finalment, en tot cas en acabar l’explicació llegirem els acords:

**Sra. Adela Morera Rodríguez**.- en tot cas primer llegirem els acords i després si hi ha una qüestió ja respondríem.

És dóna compte al Ple de l’Ajuntament de la moció següent:

**MOCIÓ DE SUPORT A L’ACOLLIDA DE POBLACIÓ REFUGIADA I ADHESIÓ A LA XARXA DE MUNICIPIS ACOLLIDORS**

El món local català manifesta la seva preocupació per la crisi humanitària en matèria de refugi que està tenint lloc a la Mediterrània, arran de la guerra civil a Síria i d’altres conflictes internacionals.

Segons dades de l’ACNUR, aproximadament 322.000 persones han creuat la Mediterrània durant el 2015, la majoria com a refugiades, fugint de la violència i la persecució, de les quals almenys la meitat provenen de Síria. A més, es compta que 2.750 persones han desaparegut o mort en els primers vuit mesos de l’any i es preveu que el nombre d’arribades continuï augmentant els propers dos mesos.

El Fons Català de Cooperació al Desenvolupament és una organització formada per ens locals que destinen una part del seu pressupost a finançar accions de Cooperació al Desenvolupament i de Solidaritat amb els pobles dels països més desfavorits, i actua com a instrument de coordinació dels esforços dels ajuntaments catalans en els casos d’actuacions en situació d’emergència i especialment en la postemergència i reconstrucció.

El Fons Català de Cooperació i plataformes ciutadanes comStop Mare Mortum han obert campanyes per donar suport a la població refugiada, amb el suport dels municipis catalans.

Davant de la situació actual i,

* Atès que la Carta dels Drets Fonamentals de la Unió Europea, en el seu article 1, determina que la dignitat humana és inviolable i ha de ser respectada i protegida.
* Atès que la Declaració Universal dels Drets Humans reconeix en l’article 14 que, en cas de persecució, tota persona té dret a cercar asil, i a gaudir-ne, a qualsevol país.
* Atesa la crida de la Plataforma Stop Mare Mortum als municipis catalans per la creació d'una Xarxa de Municipis Acollidors.
* Atès que pel principi de subsidiarietat tot el que pugui fer-se en una administració propera a la ciutadania no cal que es faci en una de rang superior.
* Atès que del 2013 al 2014 a Catalunya vam passar de 484 a 786 peticions d'asil i només 28 places d'acollida.
* Atès que els municipis catalans s’han caracteritzat per respondre solidàriament a l’arribada de persones refugiades de conflictes com el dels Balcans i que compten amb un teixit associatiu vinculat a la pau, els drets humans i el desenvolupament.
* Atesa la demanda ciutadana als respectius municipis per a que donin resposta a la situació dels refugiats.

Per tot això, des de l’Ajuntament de Capellades es proposa l'adopció dels acords següents:

**Primer.** Instar a la Unió Europea a:

* Actuar de manera immediata per donar resposta a les necessitats humanitàries de les persones que viuen aquesta tragèdia i buscar solucions a més llarg termini per evitar repetir situacions d’incompetència i negligència en la gestió de fluxos massius de persones ens casos d’emergències humanitàries.

**Segon.** Instar el Govern espanyol a:

* Demanar una major dotació de recursos a la UE per suport jurídic, assistència, acollida i integració social i que s’estableixin mecanismes perquè es transfereixin a les administracions municipals per a la gestió descentralitzada.
* Augmentar el nombre de places d'asil, també com la dotació pressupostària per millorar la qualitat en les diferents fases de l'atenció a aquest col·lectiu.
* Augmentar de sis mesos a un mínim de 24 mesos el període d'acollida de les persones sol·licitants d'asil, en funció de la vulnerabilitat de cada persona.
* Donar suport als països d’asil, normalment empobrits, on es concentren el 85% de les persones refugiades del món a través de la cooperació al desenvolupament o l’ajuda humanitària directa o indirecta, tot garantint els drets de totes les persones.
* Treballar per ampliar el concepte de refugiada a totes aquelles persones que es veuen obligades a abandonar els seus països per raons bèl·liques, econòmiques, d’orientació sexual o qualsevol altra vulneració de drets que posi en perill la seva vida.

**Tercer.** Instar el Govern de la Generalitat de Catalunya a:

* Actualitzar la dotació pressupostària del Pla de Protecció Internacional a Catalunya (PPIC), aprovat el 28 de gener de 2014, adequant-la a la situació actual i assegurar-ne el desplegament.
* Territorialitzar els serveis d'atenció a les persones demandants d'asil i en paral·lel formar i/o especialitzar aquelles persones dels municipis que s'hauran de fer càrrec del suport i l'atenció a les persones sol·licitants.
* Donar suport als municipis acollidors i facilitar-ne la coordinació.
* Donar suport als països d’asil, normalment empobrits, on es concentren el 85% de les persones refugiades del món a través de la cooperació al desenvolupament o l’ajuda humanitària directa o indirecta, garantint els drets de totes les persones.
* Desenvolupar una campanya de sensibilització a la ciutadania sobre la necessitat de comptar amb una política d’asil com a part essencial de la democràcia, el respecte a la dignitat humana i als drets humans, i que així mateix procuri prevenir l’aparició d’actituds racistes o xenòfobes.

**Quart.** Facilitar l’empadronament de totes les persones que declaren viure al municipi i conseqüentment garantir l’accés als serveis bàsics.

**Cinquè.** Elaborar, en el cas que no n'hi hagi, o revisar/actualitzar els plans d'acollida comarcals per a incorporar-hi l'asil.

**Sisè.** Donar suport i col·laborar amb les entitats catalanes que treballen en l'acollida i el servei a les persones sol·licitants d'asil.

**Setè.** Definir quin suport (servei i infraestructura) pot oferir el municipi per acollir les persones sol·licitants.

**Vuitè.** Treballar en la sensibilització de la població del municipi sobre la realitat de les persones refugiades i la dinamització de la xarxa local solidària.

**Novè.** Endegar i garantir polítiques municipals de cooperació al desenvolupament amb vocació transformadora.

**Desè.** Formar part i participar de la Xarxa de Municipis Acollidors.

**Onzè.** Sumar-se a les línies de treball identificades i consensuades a la reunió en matèria de refugi, celebrada el passat 4 de setembre de 2015 a la seu del Fons Català amb la participació de més d’una vuitantena d’ajuntaments. Aquestes són:

* Assistència en les rutes de fugida
* Suport als municipis de la ruta
* Planificació i gestió de l’acollida
* Acollida a Catalunya

**Dotzè.** Coordinar i concentrar els esforços del món local davant la situació d’emergència actual, a través del Fons Català i altres plataformes ciutadanes, en col·laboració amb les entitats municipalistes, per tal de tenir una veu conjunta que interlocuti amb la Generalitat de Catalunya i el Govern de l’Estat espanyol.

**Tretzè**. Fer arribar aquest acord al Fons Català de Cooperació al Desenvolupament, a la Plataforma Stop Mare Mortum, a la Federació de Municipis de Catalunya, a l’Associació Catalana de Municipis, a la Generalitat de Catalunya, al Govern de l’Estat espanyol i a la Unió Europea – comissió (oficina comissió a Barcelona).

Capellades, 22 de setembre de 2015

El Ple de de l’Ajuntament ACORDA:

**Primer.** Instar a la Unió Europea a:

* Actuar de manera immediata per donar resposta a les necessitats humanitàries de les persones que viuen aquesta tragèdia i buscar solucions a més llarg termini per evitar repetir situacions d’incompetència i negligència en la gestió de fluxos massius de persones ens casos d’emergències humanitàries.

**Segon.** Instar el Govern espanyol a:

* Demanar una major dotació de recursos a la UE per suport jurídic, assistència, acollida i integració social i que s’estableixin mecanismes perquè es transfereixin a les administracions municipals per a la gestió descentralitzada.
* Augmentar el nombre de places d'asil, també com la dotació pressupostària per millorar la qualitat en les diferents fases de l'atenció a aquest col·lectiu.
* Augmentar de sis mesos a un mínim de 24 mesos el període d'acollida de les persones sol·licitants d'asil, en funció de la vulnerabilitat de cada persona.
* Donar suport als països d’asil, normalment empobrits, on es concentren el 85% de les persones refugiades del món a través de la cooperació al desenvolupament o l’ajuda humanitària directa o indirecta, tot garantint els drets de totes les persones.
* Treballar per ampliar el concepte de refugiada a totes aquelles persones que es veuen obligades a abandonar els seus països per raons bèl·liques, econòmiques, d’orientació sexual o qualsevol altra vulneració de drets que posi en perill la seva vida.

**Tercer.** Instar el Govern de la Generalitat de Catalunya a:

* Actualitzar la dotació pressupostària del Pla de Protecció Internacional a Catalunya (PPIC), aprovat el 28 de gener de 2014, adequant-la a la situació actual i assegurar-ne el desplegament.
* Territorialitzar els serveis d'atenció a les persones demandants d'asil i en paral·lel formar i/o especialitzar aquelles persones dels municipis que s'hauran de fer càrrec del suport i l'atenció a les persones sol·licitants.
* Donar suport als municipis acollidors i facilitar-ne la coordinació.
* Donar suport als països d’asil, normalment empobrits, on es concentren el 85% de les persones refugiades del món a través de la cooperació al desenvolupament o l’ajuda humanitària directa o indirecta, garantint els drets de totes les persones.
* Desenvolupar una campanya de sensibilització a la ciutadania sobre la necessitat de comptar amb una política d’asil com a part essencial de la democràcia, el respecte a la dignitat humana i als drets humans, i que així mateix procuri prevenir l’aparició d’actituds racistes o xenòfobes.

**Quart.** Facilitar l’empadronament de totes les persones que declaren viure al municipi i conseqüentment garantir l’accés als serveis bàsics.

**Cinquè.** Elaborar, en el cas que no n'hi hagi, o revisar/actualitzar els plans d'acollida comarcals per a incorporar-hi l'asil.

**Sisè.** Donar suport i col·laborar amb les entitats catalanes que treballen en l'acollida i el servei a les persones sol·licitants d'asil.

**Setè.** Definir quin suport (servei i infraestructura) pot oferir el municipi per acollir les persones sol·licitants.

**Vuitè.** Treballar en la sensibilització de la població del municipi sobre la realitat de les persones refugiades i la dinamització de la xarxa local solidària.

**Novè.** Endegar i garantir polítiques municipals de cooperació al desenvolupament amb vocació transformadora.

**Desè.** Formar part i participar de la Xarxa de Municipis Acollidors.

**Onzè.** Sumar-se a les línies de treball identificades i consensuades a la reunió en matèria de refugi, celebrada el passat 4 de setembre de 2015 a la seu del Fons Català amb la participació de més d’una vuitantena d’ajuntaments. Aquestes són:

* Assistència en les rutes de fugida
* Suport als municipis de la ruta
* Planificació i gestió de l’acollida
* Acollida a Catalunya

**Dotzè.** Coordinar i concentrar els esforços del món local davant la situació d’emergència actual, a través del Fons Català i altres plataformes ciutadanes, en col·laboració amb les entitats municipalistes, per tal de tenir una veu conjunta que interlocuti amb la Generalitat de Catalunya i el Govern de l’Estat espanyol.

**Tretzè**. Fer arribar aquest acord al Fons Català de Cooperació al Desenvolupament, a la Plataforma Stop Mare Mortum, a la Federació de Municipis de Catalunya, a l’Associació Catalana de Municipis, a la Generalitat de Catalunya, al Govern de l’Estat espanyol i a la Unió Europea – comissió (oficina comissió a Barcelona).

**Passada a votació** l’aprovació de la “MOCIÓ DE SUPORT A L’ACOLLIDA DE POBLACIÓ REFUGIADA I ADHESIÓ A LA XARXA DE MUNICIPIS ACOLLIDORS”, presentada per tots els grups municipals de l’Ajuntament de Capellades, resta aprovada per la unanimitat dels/les tretze regidors/es assistents al Ple, dels tretze que componen de dret aquesta corporació.

**INTERVENCIONS**

**Grup Municipal VdC**

**Sr. alcalde, Aleix Auber Álvarez.-** Res, si es vol afegir o ... passem a precs i preguntes.

**Grup Municipal de CiU**

**Sr. Marcel·lí Martorell Font.-** En primer lloc posar sobre la taula, que el grup de CiU, no se si vàrem ser els primers o els segons, això és intranscendent, en presentar una proposta de moció que és la proposta que s’ha aprovat en el 90 % d’ajuntaments que és una proposta consensuada per la major part de forces polítiques, Federació Catalana de Municipis, i l’ACM etc, nosaltres ens hauríem sentit més còmodes amb aquesta moció, de totes maneres, tampoc no hi traurem més punta al llapis.

Aquí hi ha hagut una contraproposta amb la moció presentada pel partit Socialista i hi ha algunes esmenes que va presentar l’equip de govern i per tant hi votarem a favor, però volem que quedi clar, que serà un sí crític en un sentit, de què hi ha un article, i això no farà variar el nostre vot, però volem que consti en acta que en aquest sentit hi ha una discussió semàntica, l’equip de govern i intueixo que en particular la CUP interpreta com a dret d’asil o refugiat qualsevol persona sigui pel motiu que sigui, nosaltres entenem que això no és així i de fet les lleis internacionals així ho contemplen, la mateixa ACNUR distingeix el que és un refugiat del que és un immigrant. I també l’estatut legal és diferent i així ho diu la Convenció de Ginebra de l’any 1951 aprovada o ratificada per 145 estats, per nosaltres és important, les paraules no s’han de prendre a la babalà, i ni a Catalunya ni a Europa hi cap tothom, i si em permeten els regidors del meu grup, quan una persona, en aquest cas jo, em considero cristià o catòlic que vol dir universal també, és molt difícil no tenir una sensibilitat humana o no votar a favor d’aquesta moció, però des d’un punt de vista realista, perquè es veritat, que hem de poder distingir entre les dues coses, perquè es veritat que no tothom i cap perquè hem de distingir entre un asilat i una persona que sobretot per motius de guerra, necessita l’emparament dels nostres països, en canvi la realitat ens demostra que no podem obrir les portes d’Europa a tothom que vulgui. Sinó que senzillament no és possible perquè causaria problemes als nostres estats.

Volíem que això constes i que quedi clar;

Per altra banda a la mateixa comissió informativa que vàrem tenir, creiem que les mocions que aprovi l’Ajuntament, més enllà de ser un brindis al sol i de practicar un cert bonisme perquè toca, hem de fer alguna cosa més, les mocions no s’han d’aprovar a la babalà i si les aprovem s’han de complir i posar-les en pràctica en la mesura de les nostres possibilitats.

Entenem que les possibilitats del nostre Ajuntament no són per tirar coets, però proposem que hi hagi una petita dotació pressupostaria, primer si voleu en podem parlar, de a qui és dóna, però que sigui en benefici d’aquests asilats, nosaltres el que proposem és, en farem esment dels diners que han sobrat de joventut, crec que són 1.050 € els poden destinar a ser solidaris per aquesta via, podem parlar d’altres coses, nosaltres vam proposar que el pis que és propietat de l’Ajuntament, si s’escau proposem de posar-lo a disposició de alguna família asilada que pugui venir a Capellades.

Sabem quina es la capacitat de l’Ajuntament i estem a expenses del que s’hagi de dir des d’àmbits com la Creu Roja etc. Capellades dins de les seves possibilitat ho pogués posar a la seva disposició, aquesta es la nostra proposta

Primer,. Aprovar la moció.

Segon.- Aportar el sobrant de la subvenció de joventut.

Tercer.- Disponibilitat del pis de l’Ajuntament per aquesta finalitat;

Per finalitzar, es va parlar que Capellades formi part del Fons Català de Cooperació, potser aquest any no hi ha partida, però comencen a pensar per l’any que ve, quines possibilitats hi ha que Capellades formi part del Fons Català de Cooperació

**Grup municipal d’ERC**.-

**Sr. Àngel Soteras Largo,** amb el mateix esperit constructiu, deixant per endavant que ERC votarà a favor, amb el mateix esperit aclaridor, ERC és corresponsable de les modificacions que s’han fet, no són només de la CUP, i a més responen a les modificacions que es van pretendre imposar, en el bon sentit de la paraula, en el primer moment, en el moment de consensuar un document per llegir a la concentració que es va fer,

És ERC que des del primer moment ha reclamat, en les converses d’equip de govern, i s’ha sentit acompanyada, que es igualment mereixedor de la nostra solidaritat tant el que fuig d’una guerra per por, per perill estrictament polític, que el que fuig de la misèria per pures raons de supervivència, i per tant nosaltres com que ens mostrem igualment solidaris amb tots, hem de trobar la manera d’expressar la solidaritat per igual, per això en el moment de consensuar el text de la concentració vam ampliar el concepte de qui han de ser els mereixedors de la nostra solidaritat i estem d’acord,

Amb aquesta voluntat de precisió semàntica, llegir realment que és el que diu la moció.

La moció no diu que som tots ara asilats, sinó que s’ha de treballar per ampliar el concepte d’asilat, i per tant per ampliar qui seran els mereixedors d’aquesta solidaritat i nosaltres entenem que són igualment necessitats tots, i a més ho podem fer des de l’autoritat moral que ens dóna el fet de ser precisament d’ERC un partit que sabeu que als anys 30 i alguns avis dels que som en aquesta sala, i alguns antecedents anteriors, han patit el fet de ser asilats polítics, han patit el fet d’haver de marxar a l’exili, i han patit el fet de ser mal rebuts i maltractats, i això no treu el fet de ser capaços d’afirmar, de solidaritzar-nos també amb els que fugen no del fet, de que un tret volador els pugui matar, però que tenen patrimoni, que poden fugir i poden pagar un bitllet de transport, i que, per tant, poden anar a un altre lloc, sinó que també hem de ser solidaris amb els que els hi ha caigut una bomba a la seva fàbrica i realment encara que no els hi caigui cap més tret estan fugint de la fam i de la misèria.

Volem reforçar que ens sentim perfectament corresponsables de les modificacions, nosaltres defensem que els beneficiaris de la nostra solidaritat han de ser tots els que la necessitin, en la mesura de les nostres possibilitats, i no amb una moció decorativa sinó que s’ha d’omplir de contingut, si que volíem expressar això asilats, són asilats no ho discutim, si el fet de ser asilat ha de donar més drets que el fet de ser un simple fugitiu de la misèria ens sembla, que això no es just des del punt de vista humanitari i per tant estem a favor d’ampliar la condició d’asilats o el nom que li vulguem donar perquè tothom que necessita ser ben rebut en una altra terra, perquè en la seva quedarà mort o sense expectatives, pugi ser rebut.

**Grup municipal del PSC**

**Sr. Aarón Alcázar Gutiérrez.**- Per part nostra hi votarem a favor, deixant a part matisos semàntics o de definició, com s’ha comentat, el grup municipal del PSC va creure convenient treure una moció a començament d’aquest mes de setembre, perquè creiem que aquesta realitat que estan patint milers de persones és una realitat prou dura, és una realitat que cal posar de manifest, i creiem que es necessari coordinar-nos, posar-nos al servei d’aquelles entitats que ens permetin que aquesta gent pugui fer aquest periple que és la fugida de casa seva, amb unes condicions de dignitat i seguretat, que malgrat l’esforç de molta gent que ens consta, veiem dia a dia que no es compleixen, ens porta a veure escenes dramàtiques i de misèria, a tot arreu per tant, en aquest sentit votem a favor,

Però també és cert, que el fet d’aprovar mocions amb un text sigui el que sigui, no entrarem en disputes de quines definicions són millors o pitjors, però si que entenem que aprovar un text si no hi ha darrera uns actes, queda buit de contingut i de sentit i instem a que aquestes mocions es persegueixin i és facin efectives.

**Sr. alcalde Aleix Auber Álvarez**. En aquest cas, m’agradaria passar la paraula a la regidora perquè expliqui quins són els actes i que és el que s’ha fet a dia d’avui en una situació tant transcendental com aquesta,

**Sra. Adela Morera Rodríguez**.- Bé en primer lloc, responent al que ha de dit el Sr. Marcel·lí Martorell Font, nosaltres no volem distingir entre persones emigrades i refugiades, perquè l’emergència humanitària que rebem avui en dia no es nova, tenim naus al Poblenou plenes de centenars de persones que mal viuen i amb risc de ser tancades en centres d’internament d’estrangeria,

Creiem que l’emigració ha de ser considerada un dret i que la gent que emigra ha de ser protegida, sobretot en aquest sistema econòmic que genera centenars de desplaçats per la seva voracitat, i en aquest sistema patriarcal que també condemna a les dones, i els dissidents sexuals, a la violència, la repressió i l’ostracisme, nosaltres no volem tancar les portes a la fam.

Respecte al tema del pis d’emergència propietat de l’Ajuntament.

Aquest pis, és un pis destinat com diu el seu nom a emergència social, per tant la seva ocupació es d’un termini molt curt, si nosaltres acollim persones refugiades és per un termini mínim de dos anys, no ens salva utilitzar aquest pis, aquest pis no reuneix les condicions per ser ocupat, te humitats, el sistema elèctric s’hauria de reparar també, i no dóna resposta a la necessitat que estem rebent.

En aquesta mateixa línia amb la voluntat de poder acollir persones en el nostre municipi s’està treballant en un registre per les persones que vulguin col·laborar i ser voluntàries en l’acompanyament d’aquestes persones que possiblement podem rebre, en què poden ajudar els vilatans i vilatanes de Capellades??

Oferint pisos amb lloguers econòmics de caràcter social, amb acompanyaments, en reforç escolar i en d’altres, sistemes de traducció i aquesta seria la línia en que volem treballar.

Comentar que estem en contacte amb el Consell Comarcal de l’Anoia, i estem pendents d’una invitació que hem de rebre tots els municipis i es aquí on es treballarà tota la coordinació d’acollida.

En relació al pis, informar que es preveu que les persones refugiades pugin tenir una ajuda del govern espanyol durant 18 mesos, si poden accedir a un lloguer social, es podria complementar amb les ajudes dels serveis socials municipals.

La partida de diners podem decidir on destinar-los o no, si van destinats a Creu Roja, al Fons Català de Cooperació o a la Comissió Catalana d’ajuda al refugiat també una mica en funció i parlant de a quins projectes anirien destinats i a quines acciones anirien destinades concretament per poder decidir en consciencia on destinem aquest diners públics.

**Sr. alcalde, Aleix Auber Álvarez**.- Si hi ha alguna replica,.... volia afegir aprofitant aquest espai que difereixo en un dels raonaments que has comentat Marcel.li, és una de les qüestions que ha comentat el Sr. Àngel Soteras Largo, que treballar per ampliar el concepte refugiat no significa considerar refugiat a tothom que vulgui, considero que hem de ser relativament curosos, a qui ens estem referint a persones vinculades a qüestions molt concretes, a persones relacionades amb qüestions bèl·liques, d’orientació sexual o vulneració, de la mateixa manera que demanem ser curosos semànticament també hem de ser curosos a la hora d’explicar-ho.

**Sr. alcalde, Marcel·lí Martorell Font** - En tot cas, hauríem d’anar acorant el que dieu, evidentment de situacions n’hi ha moltes i molt diverses, el que volem posar sobre la taula, és que no ha de significar porta oberta, perquè a la pràctica, és molt maco de dir i poc efectiu de dur a terme, això és el que hem de posar sobre la taula.

Respecte el pis, l’equip de govern decidirà, si la proposta la tira endavant o no, sigui per això o sigui per una emergència, qualsevol altra, si realment el volem utilitzar per una emergència el que hem de fer és fer-lo habitable, perquè actualment no el podem fer servir per qualsevol una emergència social pròpia de Capellades o per qualsevol altre situació.

En el cas que ho poséssim a disposició, no del Consell Comarcal, sinó en coordinació d’ens locals, entenem que aquesta disposició pot ser limitada en el temps, posat el cas, que si hi hagués una família refugiada es poses el pis a la seva disposició, evidentment també es limitaria el temps, crec que ha quedat prou clar, l’han d’arreglar, perquè si no ni per una cosa ni per l’altra

**Sr. Aleix Auber Álvarez .-** Si tota la raó, precisament les dades ens han donat els tècnics que estan comprovant com està el pis ens han informat que ara el seu estat és precari.

**Passada a votació** la MOCIÓ DE SUPORT A L’ACOLLIDA DE POBLACIÓ REFUGIADA I ADHESIÓ A LA XARXA DE MUNICIPIS ACOLLIDORS PRESENTADA PELS GRUPS MUNICIPALS DE LA CORPORACIÓ resta aprovada per la unanimitat dels/les tretze regidors/es assistents al Ple, dels/les tretze que componen de dret aquesta corporació.

1. **RESCISSIÓ CONTRACTE RECOLLIDA DE RESIDUS FORM.**

**Grup Municipal VdC-CUP**

**Sr. alcalde, Aleix Auber Álvarez**.- Com sabeu la regularització d’aquest servei era una qüestió que es va anar treballant en el darrer any i mig, per totes les forces polítiques que estaven d’acord en regularitzar aquest servei, perquè la situació d’on veníem no ens deixava en un espai legal propi de l’Ajuntament, estem agafant la recta final d’aquest contracte en la recollida de resta i d’orgànica, ara el Sergi ens farà cinc cèntims de la situació d’aquesta nova recollida, el que es pretén es rescindir aquest contracte per passar al nou.

**Sr. Sergio Pérez Castillo**.- Com deia l’Aleix, amb aquesta nova contractació del servei de recollida de residus el que es pretén es rescindir el contracte actual amb CGM que és el que estava recollint fins ara les fraccions de resta RS1 i la orgànica que es FORM.

Aquesta nova contractació es fa a través del Consell Comarcal de l’Anoia i a través de la empresa “Fomento Construcciones y Contratas”, que s’encarrega de la recollida i transport de les dues fraccions.

Aspectes tècnics del contracte, el contracte de recollida del FORM és 1.200,00 € al mes que són uns 15.000 euros anuals, i la resta té una mica més de millores, el servei de recollida de transport i neteja de contenidors, reduïm la despesa de la partida en 1.000 i escaig euros al mes en relació a la que tenien abans a CGM, passant de 10.000 i escaig a 9.100 mensuals i en el contracte ens fan unes millores en la freqüència de rentats dels contenidors passant de 12 a 16 neteges anuals, i ens subministres nous contenidors i ens aporten 5.000 € tan a Carme i Capellades, (ja que fem el traspàs conjuntament) per fer campanyes d’educació i sensibilització ambiental, per últim dir que si avui s’aprova el servei, aquest començarà al cap d’un mes, per donar temps a l’empresa actual perquè ho sàpiga.

En el transcurs d’aquesta setmana hem rebut per part del Consell Comarcal de l’Anoia el pressupost detallat del que costaria el servei i les millores que s’introdueixen en el servei, aquesta informació està a l’Ajuntament a disposició de la resta de regidors que vulguin fer una ullada.

**Grup Municipal de VdC**

**Sr. Marcel·lí Martorell Font**.- La nostra posició és prou sabuda, hem de celebrar que hàgim arribat a aquest punt, el Sr. alcalde ho ha dit, sabeu que al darrera hi ha una feina hi ha hagut un any i mig gairebé 2 anys que s’ha estat treballant en aquest aspecte, hi van haver estudis de la Diputació de Barcelona, innumerables reunions a la Mancomunitat per arribar en aquest punt, i esperem que tingui conseqüències en el futur en el sentit que hi hagi una reducció de la taxa d’escombraries, estarem atents en aquest aspecte, per altra banda, estarem atents en com orientar les companyes de sensibilització, entenem en que s’ha prioritzar el reciclatge que d’aquí uns anys estarem penalitzats els municipis si no reciclem prou, per tant la orientació de les campanyes haurien d’anar en aquest sentit, com no pot ser d’altra manera votarem a favor dit això, voldríem fer un parell de preguntes, si es fa aquesta rescissió

Hi ha algun problema de subrogació de personal?, sí o no, en aquest cas qui l’hauria d’assumir l’Ajuntament o el Consell Comarcal?

Hem d’estar molt atents en això perquè les conseqüències jurídiques i econòmiques poden revertir a l’Ajuntament, per tant, voldria saber si l’empresa CGM ... o quines noticies tenim al respecte,

La segona pregunta és si l’Ajuntament, quin és el capteniment de l’equip de govern a mig futur?, és a dir, aquest és un contracte que durarà un any, i després què?, us ho pensareu, seguireu amb el Consell Comarcal?? o com s’havia anunciat en alguna campanya electoral, s’optarà per la municipalització del servei?

**Sr. alcalde, Aleix Auber Álvarez**.- Comencen per l’última, nosaltres estem molt pendents de tot el que s’està parlant sobretot a nivell comarcal, i per l’Agencia de Residus, sobre tot sent una comarca que en qüestió de reciclatge no és pionera, ja ho vam comentar en comissió informativa que una de les qüestions que s’està parlant no només per Capellades, sinó a nivell global, és el debat del porta a porta, el nou plantejament de recollida d’aquí a un any, l’equip de govern el que farà és estudiar totes les possibilitats amb l’equilibri que surti millor al ciutadà i al reciclatge, és una idea que està a sobre la taula hem d’acabar de veure i se’ns ha de completar per part del Consell Comarcal, és una qüestió que s’ha d’ampliar en els diferents grups per veure quines són les diferents opinions i propostes i necessita el seu temps i dedicació per veure quin és el millor resultat, entenem que el porta a porta és molt interessant però fa falta que se’ns convenci molt, fa falta moltes dades, fa falta una campanya de sensibilització important i això ens porta un temps de dedicació i d’anàlisi profund.

En el tema de la subrogació dels treballadors, entenem s’ha d’acabar de mirar, que aquest contracte més que acabat, ..no hi és, pot haver-hi la voluntat o no de fer-ho però de per si des del Consell Comarcal no hi ha vinculació amb aquest contracte i amb aquesta empresa, per tant.

**Sr. Marcel·lí Martorell Font.-** Jo discrepo en el que no existeix, ... no existeix com a paper, però 25 anys continuats de rebre factures i acceptar-les, és una relació comercial prou consolidada, com la que ens pugi portar problemes com Administració, no se si són 25 o 30 anys, en tot cas a principis dels 90,

No hi ha un contracte escrit, si anéssim al Jutjat, els contractes no han d’estar escrits, ....no necessàriament,

**Sr. alcalde, Aleix Auber Álvarez.-** Els contractes si, una altra cosa és que a partir d’altres relacions s’estableixi ....

**Sr. Marcel·lí Martorell Font .-** Una relació contractual.

**Sr. alcalde, Aleix Auber Álvarez.-** Quina més pregunta hi havia.

**Sr. Marcel·lí Martorell Font.-** La pregunta era si es planteja, bàsicament parlant clar, crec haver llegit que la CUP plantejava la municipalització o no privatització dels serveis, no se si ara canviem d’opinió o seguim amb el mateix.

**Sr. alcalde, Aleix Auber Álvarez.-** No, seguim amb les mateixes, entenem que l’equilibri de serveis i la municipalització o la externalització d’aquest servei depèn de l’esforç econòmic de l’Ajuntament i de la pròpia població en si, la CUP defensa que aquells serveis que puguin ser municipalitzats o remunicipalitzats perquè entenem que pugui ser un equilibri a la baixa i satisfactòriament per a tothom, es fa, en aquest cas, com sempre, abans de fer qualsevol cosa s’ha d’analitzar i mirar si ens surt més a compte o no, i és el que farem en tots els serveis

**Grup Municipal d’ERC**

**Sr. Àngel Soteras Largo**.- Bé primer el sentit del vot, votarem favorablement, i a més el portant veu de CIU, també ho sap, fa més d’un any que estem amb aquesta idea, de desplaçar aquest servei al Consell Comarcal, sempre ha tingut el suport d’ERC, més enllà de discutir quina havia de ser la finalitat posterior, i que a més a més, ha tingut el suport d’aquest regidor quant amb el seu barret del Conseller Comarcal havia de debatre aquest punts en el Consell Comarcal, es evident que ERC està a favor d’aquesta idea, que portem avui a execució.

Per l’altre comentari, aquesta voluntat de veure si hi ha cohesió o no a l’equip de govern, quant a si ha de ser una externalització o municipalització, només criteri de prudència, només estem fent un contracte que no podem decidir si està bé o malament, si encara no veiem el funcionament, ERC no té cap problema per començar així, i esperar a veure el resultat, no direm per defecte que la nostra opció és la municipalització fins veure si en aquestes condicions resulta raonable i un bon servei que, recordo que és un intercanvi de pares quan parlàvem d’això, parlàvem que ara convindríem aquest servei amb el Consell Comarcal durant un temps, amb unes rutes fetes a mida perquè entrem en un moment en què el contracte general de la comarca no s’ha exhaurit, i que després s’hauran de recalcular rutes i haurem de veure si ens interessa o no ens interessa, i recordo aquest debat i haurem de veure no només això sinó el fet de fer-nos un servei propi, municipal o no, purament capelladí, ens resultaria més convenient que fer-lo amb el Consell Comarcal, i en aquesta tessitura que estàvem fa un any, estem tots encara, vam decidir començar amb el Consell Comarcal per anar prenent mides del que podria suposar fer-ho sols, quan acabes aquest termini transitori que estem al Consell Comarcal juntament amb Carme, però segons funcioni aquest servei amb el Consell Comarcal prendríem decisions, que seran decisions no només d’equip de govern sinó que tindrem elements de criteri reals mes enllà del que s’hagi dit en companya electoral, tindrem una valoració del servei, per poder decidir junts, en quines condicions ho podem fer.

**Grup Municipal de CiU**.- Jo per concloure per la meva banda, valguem déu d’intentar furgar una hipotètica divergència dins l’equip de govern, lluny de la meva intenció, jo només he preguntat dubtes que tenia, quan hi ha un grup polític que manifesta un model de gestió, jo, com a regidor de l’oposició pregunto, si es vol anar en la direcció que s’havia anunciat, res més que això el consens dins de l’equip de govern és una cosa que a nosaltres no ens toca, ...valguem déu de posar-me, lluny de la meva intenció

**Grup Municipal d’ERC**

**Sr. Àngel Soteras Largo.-** Jo he aclarit els dubtes del portaveu de l’oposició.

**Grup Municipal de CiU**

**Sr. Marcel·lí Martorell Font .-** Davant del dubte, si hem permets que em posi el barret de Conseller Comarcal, entenc que en una visió comarcal i en una gestió mancomunada, sempre es interessant que hi hagi una agregació del servei que es pugui.

A mi, m’interessa saber a curt i llarg termini la decisió que pugui prendre l’equip de govern de Capellades, ...avui no ho se, ja ho sabrem més endavant, en tot cas dir-vos que votarem favorablement.-

**Grup Municipal del PSC**

**Sr. Aarón Alcázar Gutiérrez.-** Evidentment, votarem a favor, quan es va presentar al gener després de discutir aquesta qüestió, vam estar d’acord en què la situació era poc còmoda per l’ajuntament com per posar-hi remei, vam parlar d’opcions a curt, mig, i llarg termini, i es va decidir aquesta opció a curt termini per intentar situar-se mitjançant una recollida de dades que ens permetés, per fer una valoració del que es farà en un futur,

I simplement m’agradaria fer l’aclariment del que estem fent avui, és simplement traspassar la competència del que es coneix com a rebuig i part orgànica de l’actual empresa que té el contracte de facto de recollida al Consell Comarcal, però aquest traspàs quan es farà efectiu? i si portarà molèsties per als nostres vilatans??

**Sr, alcalde, Aleix Auber Álvarez** .- No el que fem es rescindir, el contracte, encara que no escrit, històric, començar i donar el termini en aquesta empresa d’un mes perquè en la data que comenci la següent, que ja està tot signat al Consell Comarcal.

No hi ha d’haver-hi problemes més enllà de què l’empresa que deixa de donar el servei, el doni al 100 % fins l’últim dia, per tant a partir de l’últim dia i del primer de l’altra empresa, no hi ha d’haver-hi cap problema més enllà que s’origini alguna cosa especial o extraordinària, que ens agafaria per sorpresa.

En tot cas anunciar que la nova empresa a la que se li ha adjudicat està atenta per qualsevol incidència que pugui sorgir, hi serà.

El Servei de recollida de residus sòlids urbans s’ha efectuat en els darrers anys mitjançant la Mancomunitat Intermunicipal de l’Anoia, constituïda pels Ajuntaments de Capellades, Carme, La Llacuna i Vallbona d’Anoia, a la finalitat del qual les corporacions afectades varen signar els corresponents convenis per raons d’economia d’escala i d’estalvi al prestar un servei de forma agrupada i de forma conjunta pels quatre municipis.

Atès que els municipis han de prestar el servei de recollida selectiva de les diverses fraccions de residus, amb inclusió de la fracció orgànica i la recollida de residus urbans.

Atès que en el supòsit de municipis que no disposin de mitjans tècnics i econòmics suficients per prestar el servei de recollida selectiva de residus, aquest servei pot ser assumit pel consell comarcal corresponent prèvia delegació de facultats al seu favor acordada per l’entitat local interessada.

Atès que el Pla d’Actuació Comarcal aprovat pel Consell Comarcal de l’Anoia preveu la recollida de residus prèvia delegació de la competència municipal

Atès que amb aquesta finalitat, el Ple de l’Ajuntament de Capellades en la sessió realitzada el dia 14 de gener de 2015 va acordar la delegació de competències a favor del Consell Comarcal de l’Anoia per a la prestació del servei de recollida, transport i tractament de la Fracció Orgànica dels Residus Municipals (FORM) i del Residus Sòlids Urbans (RSU- RESTA) del municipi i va aprovar també el corresponent conveni.

Atès que aquesta delegació competencial va ser acceptada pel Ple del Consell Comarcal en la sessió efectuada el 24 de febrer de 2015.

Atès que el Consell Comarcal ha notificat que ja està en disposició de poder prestar el servei de recollida, transport i tractament de residus,

**ACORDA**

**Primer.** Resoldre el contracte del servei de recollida del servei de residus sòlids urbans que actualment presta l’empresa Centre de Gestió Mediambiental, S.L., amb NIF B-60916533, i amb domicili al C/ Alemanya, núm. 14-16 d’Igualada, CP 08786, mitjançant la Mancomunitat Intermunicipal de l’Anoia, per a la prestació del servei amb efectes del dia 9 de novembre de 2015.

**Segon.** Notificar aquesta resolució contractual a la “Mancomunitat Intermunicipal de l’Anoia per la recuperació i gestió de residus”, i a l’empresa Centre de Gestió Mediambiental, S.L. concessionària del servei als efectes corresponents amb indicació dels recursos que es poden interposar en contra d’aquest acord.

**Tercer**. Notificar al Consell Comarcal de l’Anoia que el conveni signat en data 14 de gener de 2015 entre ambdues institucions començarà a executar-se en data 9 de novembre de 2015.

**Passada a votació** la rescissió del contracte recollida de residus FORM, resta aprovat per la unanimitat dels/les tretze regidors/es assistents al Ple, dels/les tretze que componen de dret aquesta corporació

1. **RESOLUCIÓ CONCESSIÓ DE SUBVENCIONS ALS JOVES, EXERCICI 2015.**

Atès que el Ple d’aquest ajuntament, en sessió ordinària del dia 13 de maig de 2015, va aprovar les bases específiques reguladores de la convocatòria de subvencions destinades al jovent de Capellades.

Atesa la convocatòria de les esmentades subvencions, publicada mitjançant anunci a la Web municipal del 11 de juny de 2015 al 11 de juliol de 2015.

Atès que ha finalitzat el termini atorgat per a la presentació de sol·licituds pels interessats i ateses les sol·licituds presentades,

Atès l’informe emès pel tècnic d’ensenyament, en el qual s’indica el següent:

**Assumpte:** Convocatòria 2015 de subvencions destinades al jovent de Capellades

**Sol·licitant:** Secretaria de l’ajuntament.

Tenint en compte els criteris de valoració que s’exposen en les bases de la convocatòria. Avaluades per la Comissió Qualificadora de la Regidoria de Cultura i Joventut les dues propostes presentades, emeto el següent

**INFORME**

**Projecte: FES-TE JOVE KP 2015 (Fes-te Jove KP)**

La recent constituïda Associació Fes-te Jove KP, sorgeix de la inquietud d’un grup de joves de diverses entitats i colles del municipi. Amb la voluntat de recollir les idees, inquietuds i ganes de dinamitzar activitats per part del col·lectiu de joves del poble.

Els promotors han treballat un calendari d’activitats repartides en tres dies.

El projecte inclou activitats que van més enllà de les tradicionalment ofertes en trobades festives i que volen promoure la coneixença, la confiança, la integració en el grup de joves que habitualment no participen en les activitats quotidianes, la cohesió, etc. El merkadillo de segona mà, els tallers i les dinàmiques de grup, el dinar popular, són activitats que promouen una sèrie de valors més enllà de l’oci basat en la festa.

El programa d’activitats proposa generar dinàmiques de relació entre les diferents colles i jovent del poble.

La diversitat d’activitats afavoreix la participació de joves de diferents franges d’edat.

Cal valorar també que el caire de l’activitat també té en compte l’autogestió de la pròpia activitat.

**Puntuació:**

1. **innovació i creativitat: 5**

En aquest apartat s’han valorat aquelles activitats que aportin activitats originalitat i que no s’hi acostumen a organitzar a la vila, com el “mercat de segona mà i intercanvi” i la gimcana juvenil.

1. **recursos de desenvolupament per a joves: 7**

En el present apartat, s’ha tingut en compte aquelles activitats que vagin més enllà de l’oci basat en el consum i la festa. El mercat d’intercanvi fomenta un model de consum que no es basa en el valor econòmic, sinó en el valor d’ús material. A més s’hi organitzen xerrades per al desenvolupament dels propis joves i tallers per fomentar els recursos humans.

1. **actuacions de lleure alternatiu: 12**

En el mateix sentit que el punt anterior, el mercat d’intercanvi fomenta un model de consum alternatiu que no es basa en el valor econòmic, sinó en el valor d’ús. A més, la festa té voluntat d’autogestionar-se, fet que genera un model alternatiu d’organització de les activitats.

1. **altres aspectes a valorar: 5**

La proposta que proposa l’entitat, té la voluntat de recuperar el dinamisme, la cohesió i l’activisme juvenil a la vila, fet que es valora positivament. Tanmateix, es considera que l’activitat proposada fomenta l’autogestió del propi esdeveniment (hi haurà barra, botifarrada, bingo, etc), i per tant no assumeix un risc econòmic gaire elevat.

**TOTAL: 29 punts**

**Projecte:** **RUMBKP 3ªedició, 2015 (Associació juvenil RumbKP Festival)**

El 14 de juliol, un representant de l’entitat va entrar una instància al registre de l’ajuntament (2015/1709) exposant la seva renuncia a participar en el procés de subvencions.

**Puntuació: no es valora.**

**Resolució subvenció:**

Tenint en compte que només hi ha hagut una entitat que ha presentat una proposta i basant-nos en la valoració d’aquesta, resolem que la quantitat que s’estableix com a coherent amb la puntuació atorgada al projecte és del 58% del total de la subvenció convocada.

Joan Xaus

Serveis educatius

Susana Moreno

Regidora de joventut

Àngel Soteras

Regidor de cultura

Capellades, 5 d’agost de 2015

Vista l’avaluació de les sol·licituds o peticions, d’acord amb els criteris de valoració establerts en la norma reguladora de la subvenció:

|  |  |  |  |
| --- | --- | --- | --- |
| **Entitat/Associació/Persona Física** | **Activitat** | **Valoració** | **Quantia Subvenció** |
| FES-TE JOVE KP 2015 | Fes-te Jove KP 2015 | 29 punts | 1.450,00€ |
| Associació juvenil RumbKP festival | RUMBAKP 2ª edició 2015 | NO ES VALORA | 0,00€ |

**INTERVENCIONS**

Com diu el títol, aquesta resolució determina la destinació d’aquesta subvenció en funció de les bases que es van aprovar en el seu moment, la regidora Susana Moreno Blanco, ens explicarà com ha quedat tot això

**Grup Municipal de VdC-CUP**

**Sra. Susana Moreno Blanco**.- La proposta de concessió de la subvenció de joventut s’ha fet per l’òrgan competent per formular aquesta proposta d’acord amb el que s’estableix a les bases de la convocatòria.

La regidoria de Cultura, de Joventut i el tècnic de joventut vam estudiar l’únic projecte que es va rebre, el de l’ entitat Festa-Jove KP, els criteris, segons les bases, era innovació i creativitat, recursos de desenvolupament pels joves, actuacions de lleure alternatiu, i altres aspectes a valorar, a partir d’una valoració es van atorgar 29 del 50 punts, finalment dóna un 58 % de la total subvenció que són 1.450,00 €

**Sr. alcalde, Aleix Auber Álvarez.-** Com es va dir a les Comissions Informatives, l’equip de govern treballarà amb l’oposició per elaborar unes noves bases que acabin d’aprofundir una miqueta més en la puntuació i en algunes altres qüestions.

**Grup municipal de CiU**

**Sr. Marcel·lí Martorell Font.-** En tot cas el que demanaríem és que un cop aprovat això, entenc que ja s’ha justificat, demanaríem la màxima celeritat per pagament d’aquesta subvenció en l’actual mes, perquè a aquest grup de joves, no els hi ocasioni inconvenients, i el que ens pugui sobrar d’aquesta partida, estudiem-ho i decidir-ho, destinar-ho a temes solidaris, que no ens deixen commoure per la noticia del dia sinó que passat això la solidaritat es mantinguin.

**Grup Municipal d’ERC**

**Sr. Àngel Soteras Largo.** Res a dir.

**Grup Municipal del PSC**

**Sr. Aarón Alcázar Gutiérrez.-** Nosaltres votarem a favor, creiem que son benvingudes les subvencions en aquest sentit, sempre i quan es donin en un cert criteri objectiu, contra projectes, propostes ben conformades, per tant entenem el raonament que s’ha seguit a l’hora de fer la valoració, i entenem com s’ha repercutit la partida econòmica, en funció de la puntuació, no tenim res a afegir, la partida restant, estudiem que fem amb ella.

El Sr. alcalde proposa al Ple de l’Ajuntament l’adopció dels acords següents:

**Primer.-** Tenint en compte que només hi ha hagut una entitat que ha presentat una proposta i basant-nos en la valoració d’aquesta, resolem que la quantitat que s’estableix com a coherent amb la puntuació atorgada al projecte és del 58 % del total de la subvenció convocada.

La concessió de les subvencions destinades al jovent de Capellades, segons la proposta formulada per la comissió qualificadora:

|  |  |  |  |
| --- | --- | --- | --- |
| **Entitat/Associació/Persona Física** | **Activitat** | **Valoració** | **Quantia Subvenció** |
| FES-TE JOVE KP 2015 | Fes-te Jove KP 2015 | 29 punts | 1.450,00€ |
| Associació juvenil RumbKP festival | RUMBAKP 2ª edició 2015 | NO ES  VALORA | 0,00€ |

**Segon.-** De conformitat amb la base novena de les bases específiques reguladores de la convocatòria de subvencions destinades al jovent de Capellades procedir al pagament del 70% del import atorgat. El 30% restant s’ingressarà un cop justificat el total de l’import concedit per a les activitats.

Les justificacions s’hauran de lliurar al cap de trenta dies naturals de la celebració de l’activitat subvencionada, en cas contrari es procedirà a la revocació dels ajuts no justificats.

**Tercer.-** Notificar aquesta resolució als beneficiaris de la convocatòria de subvencions destinades al jovent de Capellades, any 2015.

**Passat a votació** la resolució de concessió de subvencions als Joves, Exercici 2015, resta aprovada per la unanimitat dels/les tretze regidors/es assistents al Ple, dels tretze que componen de dret aquesta corporació.

1. **AL·LEGACIONS AL PROJECTE DE PLA DE TRANSPORT DE VIATGERS DE CATALUNYA 2016-2020.**

*En Aleix Auber Álvarez, Alcalde-President de l’Ajuntament de Capellades, en nom i representació del qual actua, compareix i atentament*

***EXPOSO:***

*Que al número 6894 del Diari Oficial de la Generalitat de Catalunya editat el dia 17/06/2015 es fa públic l’ANUNCI d’informació pública del projecte de Pla de Transport de Viatgers de Catalunya 2016-2020 (en endavant PTVC), ampliat en termini de presentació d’al·legacions fins el dia 1 d’octubre al número 6920 del Diari Oficial de la Generalitat de Catalunya editat el dia 24/07/2015, el qual té per objectiu definir els criteris i les directrius dels serveis de transport públic de caràcter interurbà en el conjunt de Catalunya.*

*Dins del termini establert per a la presentació d’al·legacions i/o observacions, un cop examinada la documentació del Pla així com l’Estudi Ambiental Estratègic, formulo les següents*

***AL·LEGACIONS***

***ANTECEDENTS***

*El municipi de Capellades està situat a la comarca de l’Anoia i té una població de 5.284 habitants, distribuïts en els 2,9 km2 del seu terme municipal.*

*La seva situació geogràfica i característiques poblacionals li suposa pertànyer a les següents planificacions territorials:*

* *Pla Territorial General de Catalunya (PTGC).*
* *Pla Territorial Parcial de les Comarques Centrals (PTPCC).*

*Tot i no estar inclòs dins l’àmbit, queda afectat pel:*

* *Pla Director Urbanístic de la Conca d’Òdena (PDUCO).*

*I els següents plans de transports:*

* *Pla d’Infraestructures de Transport de Catalunya (PITC) 2006-26.*
* *Pla de Transport de Viatgers de Catalunya (PTVC) 2008-12.*
* *Pla de Serveis de la Comarca de l’Anoia (PSA) 2006.*

*Concretament, les consideracions respecte el transport públic dels plans anteriors d’impacte més directe al municipi de Capellades són:*

* *Supressió de l’estació actual de FGC de Capellades i creació d’una nova estació al costat de la sortida de la carretera C-15 que dóna accés a La Torre de Claramunt i Capellades (inclòs al PDUCO).*
* *Línia La Torre de Claramunt – Capellades, amb 2 expedicions al dia.*
* *Línia Cabrera – Capellades, amb 2 expedicions al dia.*

*A més, al ser un municipi de més de 5.000 habitants, el PITC estableix que:*

*Que les ciutats de més de 5.000 habitants i les capitals de comarca disposin, en dia feiner, com a mínim d’un servei interurbà per connectar-se fins a la capital de la seva demarcació i d’un altre per retornar a llurs domicilis.*

*Tot i aquest plans, la situació actual del transport públic al municipi és:*

* *Es disposa de les línies de transport públic per carretera següents:*
  + *Línia Igualada – Capellades - Barcelona, amb 22 expedicions diàries en total (12/10).*
  + *Línia CB1 Can Ros – Cabrera – Capellades, amb 6 expedicions diàries (3/3).*
  + *Línia T1 Mediona – La Torre de Claramunt – Igualada, amb 7 expedicions per sentit.*
  + *Línia estació de FGC de Capellades – nucli de Capellades, amb 41 expedicions per sentit al dia.*
* *Es disposa del servei ferroviari de FGC, amb 77 expedicions diàries (34/33)*

*Tot i aquesta oferta, existeixen importants aspectes a destacar:*

* *L’estació de FGC de Capellades no és accessible a peu des de cap nucli urbà de manera segura i tampoc disposa d’elements d’aixopluc suficients. Això redueix la utilitat de l’oferta del servei de FGC pels ciutadans i ciutadanes de Capellades.*
* *Els horaris dels serveis no permeten òptimes combinacions amb els horaris laborals o d’estudis no obligatoris, tant els situats a Igualada com a Barcelona.*
* *La durada del trajecte en transport públic cap a Barcelona esdevé excessiu comparativament amb la durada del trajecte en vehicle privat.*
* *Les condicions anteriorment citades dificulten el poder desenvolupar els projectes vitals dels habitants de Capellades, el que suposa generar unes desigualtats respecte la resta de ciutadans i ciutadanes de Catalunya.*

*També, aquesta situació dificulta el compliment de varis dels objectius del Pla de Transports de Viatgers de Catalunya 2020, entre ells l’*

*“atenció adequada a totes les necessitats de mobilitat del conjunt de la població especialment pel que fa a la mobilitat obligada per motius laborals, educatius o de serveis.”*

*Davant d’aquesta situació, l’Ajuntament de Capellades vol manifestar les següents al·legacions per tal que siguin considerades tant al Pla de Transport de Viatgers 2020 com al Pla de serveis de la comarca de l’Anoia (que el PTVC 2020 preveu realitzar abans de l’any 2020).*

***AL·LEGACIÓ PRIMERA***

*Promoure un programa específic de millora dels accessos a peu i en bicicleta a les estacions de ferrocarril i/o autobusos no situades dins nuclis urbans dins l’apartat dels “4.4 Millora a les estacions i parades”. Es demana que s’especifiqui el llistat d’estacions on actuar i entre elles incloure l’estació de FGC de Capellades.*

*Aquest programa hauria d’incloure actuacions per tal d’augmentar la intermodalitat entre els mitjans de transport públic i els no motoritzats, garantint que els accessos a peu des dels nuclis urbans a les estacions siguin adaptats per persones amb discapacitat, còmodes i segurs.*

***AL·LEGACIÓ SEGONA***

*Programa de millora dels baixadors de la xarxa de FGC, per tal de dotar-los dels elements d’aixopluc més necessaris, i incloure l’estació de FGC de Capellades per actuar-hi.*

***AL·LEGACIÓ TERCERA***

*Demanar una millora del temps de trajecte entre Capellades i Barcelona respecte els actuals serveis transports públics existents:*

* *Pel que fa a la línia de FGC entre Capellades i Barcelona estudiar actuacions infraestructurals puntuals, com incrementar els trams de doble via per facilitar la doble circulació o corregir la curvatura d’alguns trams, per incrementar la velocitat comercial del servei.*
* *Pel que fa a la línia de transport públic per carretera Igualada – Capellades – Barcelona reduir el pas per Martorell a una sola parada a l’estació de FGC de Martorell – Enllaç, d’on es dirigiria directament cap a Barcelona. L’actual servei d’aquesta línia a Martorell el podria realitzar alguna altre empresa que actualment ja opera en trajectes interurbans al municipi.*

***AL·LEGACIÓ QUARTA***

*Estudiar la revisió de les zones tarifàries per aquells trajectes que siguin d’obligatorietat en serveis, com són els serveis sanitaris. Així, de manera anàloga a la promoció de descomptes en aparcament que s’ofereix per part de l’Ajuntament d’Igualada, es proposa que existeixin descomptes en transport públic en trajectes d’anada i tornada per visites concertades del sistema sanitari públic als hospitals comarcals.*

***AL·LEGACIÓ CINQUENA***

*Creació d’una plataforma a nivell de país per promoure el compartir cotxe (car-sharing), per tal d’incrementar l’ocupació dels vehicles privats i millorar l’eficiència d’aquest mitjà de transport.*

*Atenent al possible xoc legal amb actuals concessions de transport públic, es demana que s’iniciïn els estudis per atendre les modificacions legals necessàries per encabir els serveis de cotxe compartit, en línia de l’aparició de diverses tendències en l’economia col·laborativa.*

***AL·LEGACIÓ SISENA***

*Garantir que la redacció de l’Estudi de Millora del Transport Públic de l’Anoia s’iniciï durant el primer semestre de l’any 2016.*

***AL·LEGACIÓ SETENA***

*Agrupar Capellades dins de la mateixa zona tarifària d’Igualada. Facilitant així l’ús del transport públic i l’accés als usuaris. És una mesura que s’adaptaria més a la realitat de la zona i que contrarestaria la davallada d’usuraris que pateix l’ús del transport dels ferrocarrils a la comarca.*

***AL·LEGACIÓ VUITENA***

*Adequació dels preus del sistema tarifari integrat a la realitat social del país. Comprenem que els preus del transport públic estan clarament per sobre del que entenem per un sistema de transport públic digne i de qualitat, que no faciliten el seu ús i que afavoreixen l’ús del transport privat.*

*Per tot això,*

***SOL·LICITO:*** *Que s’admeti a tràmit aquest escrit d’al·legacions i, en conseqüència, s’incorporin al document aquells suggeriments o supressions de text en el sentit de les al·legacions expressades.*

*Capellades, 30 de setembre de 2015*

*Aleix Auber Álvarez*

*Alcalde-President*

*DIRECCIÓ GENERAL DE TRANSPORTS I MOBILITAT*

*DEPARTAMENT TERRITORI I SOSTENIBILITAT*

*GENERALITAT DE CATALUNYA*

*Av. de Josep Tarradellas, 2-6, 5a*

*08029 Barcelona*

Recollint l’esperit que des del PSC ens va fer arribar a la comissió informativa i entenent que demà es l’últim dia per presentar aquestes al·legacions hem estudiat i parlat aquesta proposta, des de l’equip de govern ens semblava correcte afegir-nos a aquestes al·legacions, hem afegit un parell de punts, finalment el regidor Carles Cuerva Claver també en va afegir un altre i van ser enviats a la resta de partits,

***AL·LEGACIÓ PRIMERA***

*Promoure un programa específic de millora dels accessos a peu i en bicicleta a les estacions de ferrocarril i/o autobusos no situades dins nuclis urbans dins l’apartat dels “4.4 Millora a les estacions i parades”. Es demana que s’especifiqui el llistat d’estacions on actuar i entre elles incloure l’estació de FGC de Capellades.*

*Aquest programa hauria d’incloure actuacions per tal d’augmentar la intermodalitat entre els mitjans de transport públic i els no motoritzats, garantint que els accessos a peu des dels nuclis urbans a les estacions siguin adaptats per persones amb discapacitat, còmodes i segurs.*

***AL·LEGACIÓ SEGONA***

*Programa de millora dels baixadors de la xarxa de FGC, per tal de dotar-los dels elements d’aixopluc més necessaris, i incloure l’estació de FGC de Capellades per actuar-hi.*

**Grup Municipal de CiU**

**Sr. Marcel·lí Martorell Font** .- Nosaltres, ja vàrem comunicar al PSC i a la resta d’equips que votaríem a favor, és important vetllar pel transport públic, i un cop se’ns va enviar el document, vàrem celebrar un aspecte que hi consta la supressió de l’actual estació de Capellades, i la creació d’una nova estació al costat de la sortida de la C-15, amb La Torre de Claramunt, ja va ser una iniciativa d’aquest Ajuntament, que ho vàrem traslladar a Transports fa dos o tres anys, això vol dir que les propostes a base d’insistir i a base de ser tossuts i a base d’argumentar-ho d’una manera que sigui rendible, a nivell econòmic i social, carregant-se de raó, surti en el Pla de Transports de la Generalitat de Catalunya ens sembla que cal insistir en aquest aspecte, en aquest moment no hi ha diner, però en moments que no n’hi ha s’ha de planificar per quan n’hi hagin,

L’actual estació està al mig de la muntanya creiem que es poc operativa, i insistim que aquesta iniciativa li donaria més operativitat, més a prop del nucli urbà, i superàvem molts dels inconvenients que aquí demanen que es resolguin, i que tots saben els que són, entenem que aquest canvi podria crear un micro mòdul, perquè estem al costat de l’eix diagonal perquè si un dia hi ha línies de bus de Manresa a Vilanova i la Geltrú, sempre es fàcil de millorar i comunicar la connexió de Capellades, amb les capitals comarcals de l’eix diagonal, contents i satisfets, i res que hi votem a favor.

**Grup Municipal d’ERC**

Sr. Àngel Soteras Largo.- Hauré de dissentir d’algunes de les coses que ha dit el regidor de CIU, tot i que votarem a favor de la moció, sincerament aquesta nova estació que podem estar més o menys d’acord que pot ser un element positiu, trigarem molt més a veure-la que a l’any 2020 que plantegen, això està lligat del pla territorial d’ordenació del creixement que se’ns va intentar convèncer amb arguments més contundents que racionals, el que nomenàvem el Gran Claramunt, recta amunt d’on estaria previst aquesta estació, i allà posaríem 6000 o 7000 habitants, que Capellades creixeria, La Torre creixeria, La Pobla creixeria, i tenia un cert sentit aquesta estació per a una àrea de gairebé uns 20.000 habitants, aquest pla, ja dorm el son dels justos, ningú preveu aquest creixement a curt ni a mitja termini, per tant , jo diria que aquesta estació trigarem molt a veure-la, si mai la veiem.

El que són les al·legacions, crec que tots votarem a favor, perquè recullen moltes de les reivindicacions que tots amb més bona intenció que la traça que ha tingut el company de consistori Carles Cuerva Claver, al que li hem d’agrair saber plasmar coses que tots havíem pensat i no havíem sabut encaixar-les.

Tota aquesta millora de connectivitat poble-estació i aquesta era una ocasió perfecte, per col·locar-la, vagi per endavant l’agraïment d’ ERC perquè un representant d’un altre partit, hagi sabut cohesionar un anhel que compartíem tots quatre, la millora del transport públic i la millora amb la connectivitat amb l’estació.

Més enllà d’això, del agraïment, i de la reflexió personal, se’ns havia passat o havíem parlat al govern que grinyolava la part expositiva, no els acords, que són perfectes però a la part expositiva el segon full cap a la meitat quan diem que tot i aquesta oferta hi ha importants aspectes a destacar, diem:

*“L’estació de FFCC de Capellades, no es accessible a peu des de cap nucli urbà de manera segura, i tampoc disposa d’elements d’aixopluc suficients això redueix la utilitat de l’elevada oferta dels servei de Ferrocarrils de la Generalitat de Catalunya. “*

Ja sabem que no ens faran un cas excessiu, però eliminaríem la paraula elevada, perquè es veritat que és elevada en el que preveu el pla, el pla diu dues rutes i en tenim moltes més, però crec que si ja nosaltres amb tota la bona fe, els hi diem que tenim una elevada oferta son capaços de no de suprimir el tren, sinó l’aturada a Capellades i que passi de La Pobla directament a Piera, i que amb tota la bona intenció nostra, els hi donéssim raons per retallar-nos parades que encara que el viatge després sigui lent, és d’agrair el poder disposar-ne de més i per tant suprimir “elevada” de la part dispositiva, estar perfectament d’acord amb totes les al·legacions, i agrair una vegada més al PS el haver presentat la plantilla a partir de la qual tots hem afegit coses

**Grup Municipal del PSC**

**Sr. Carles Cuerva Claver .-** Agrair la recepció, fa una setmana que vam poder compartir el document, això és una mica el que vam anunciar quan vam entrar com a regidors de fer una oposició constructiva, això és una mostra del que volem fer, abans d’arribar li comentava a l’Aaron que portes el programa electoral i no m’he equivocat perquè diu que l’ accés a peu en el tema del transport públic amb Igualada, que és el que han afegit els companys de la CUP.

Es tracta de no desaprofitar aquest tipus d’ocasions que la Generalitat ofereix quan es renoven aquest tipus de plans, en aquest cas és un pla de serveis que es renoven cada 4 anys.

El pla d’infraestructures que és el que hauria de renovar-se l’any que ve que és del 2006 al 2026, cada 10 anys, no perdre l’oportunitat d’aprofitar que la nostra veu arribi a la Generalitat, és important, simplement el que volem aconseguir és que el Transport Públic o més aviat el sistema de transport sigui mes sostenible, més equitatiu, més segur i més eficient per tots, i com a municipi i com a país és una oportunitat que no podem perdre.

**Grup Municipal de VdC-CUP**

**Sr. Aleix Auber Álvarez**.- Des de l’equip de govern agraïm les propostes, vinguin d’on vinguin son ben rebudes i passat el dia de demà ens haguéssim posat les mans al cap sinó haguéssim fet res, tant parlar de lo aïllats que estem i ...

Recordo que demà finalitza el termini per presentar aquestes al·legacions.

**Passat a votació** l’acord d’AL·LEGACIONS AL PROJECTE DE PLA DE TRANSPORT DE VIATGERS DE CATALUNYA 2016-2020 resta aprovat per la unanimitat dels/les tretze regidors/es assistents al Ple, dels/les tretze que componen de dret aquesta corporació.

1. **PRECS I PREGUNTES**

**Sr. Marcel·lí Martorell Font** .- El primer prec si es pot dir prec, és mostrar el nostre rebuig, que crec que serà compartit pels altres regidors, amb la imputació del President de la Generalitat, la Consellera d’Ensenyament si la ex-Vicepresidenta Joana Ortega, hauríem d’haver fet alguna moció, no hem fet cap moció, no hem fet res al respecte, però jo demanaria de fer un seguiment del que puguin fer des de la Federació de Municipis, des de l’ACM, per expressar el rebuig de l’Ajuntament de Capellades a una situació que una mica salta dels conceptes de democràcia, separació de poder, diem el que vulguem, nosaltres fem pales el rebuig pel Grup de Convergència que espero que sigui compartit pels altres regidors.

Voldríem saber, en comissions informatives constava, que hi hauria el concurs de neteja, en canvi va ser retirat, perquè??, ha canviat la vostra filosofia?, no es farà el concurs?, es retarda el concurs ?

**Grup Municipal de VdC-CUP**

**Sr. alcalde, Aleix Auber Álvarez.-** No bàsicament perquè la coordinació amb la secretaria no se li va comentar que s’estaven estudiant unes clàusules noves, senzillament això, el concurs ha de tirar endavant, el que si que ens agrada es ser curosos amb una sèrie de clàusules, sobretot d’àmbit social que poden enriquir el mateix concurs.

**Grup Municipal de CIU**

**Sr. Marcel·lí Martorell Font** .- Quan preveieu.

**Grup Municipal de VdC-CUP.**

**Sr. Aleix Auber Álvarez**.- En principi seria el següent ple.

**Grup Municipal de CiU.**

**Sr. Marcel·lí Martorell Font .-** El tercer prec o pregunta, són dos el 15 d’agost i la primera setmana de setembre, va haver-hi pluges fortes, en pocs minuts va caure molta aigua, i el que és el col·lector del carrer Divina Pastora amb Ronda Capelló, ja sabeu que hi ha part ja es va solucionar en l’anterior mandat, però d’alguna manera es va traslladar el problema més avall, no s’ha pogut fer res, no he vist cap foto, però el salt d’aigua que hi ha, recorda a les cataractes tropicals.

Per aquest motiu demanen que es faci un estudi tècnic per veure que hem de fer, per que si no ens farà malbé el camí en qüestió de mesos o de poques pluges, de fet fa pocs mesos es va arreglar el camí que per la connectivitat de fàbriques, de la gent que va a caminar, de la gent que viu al barri, no podem deixar malmetre, demanaríem que es fes alguna actuació al respecte, ja ens informareu, no se si s’haurà de canalitzar el salt o el que s’ha de fer, si no es prenen mesures en el proper any o dos anys, el camí i les esculleres se’ns faran malbé.

Relacionat amb això i amb aquesta connectivitat, demanaríem si des de l’Ajuntament es poden iniciar converses amb l’Ajuntament de Vallbona, ... sabem ... jo he tingut converses informals a peu de carrer amb gent de l’Ajuntament de Vallbona, i sembla ser que es veuria amb bons ull de fer un camí de vianants per poder traspassar el riu, i ho podrem connectar amb l’estació de Ferrocarrils, pot ser una via no només per unir el que era el camí ral de Vallbona, Capellades, La Torre i La Pobla, sinó que evitem la carretera, es pot anar a l’estació per un camí més llarg però mes segur etc, us demanaríem de fer les accions necessàries, segurament exigeix permisos de l’ACA,

Primer és important que hi hagi l’acord amb Vallbona, que insisteixo pel que s’ha informat crec que si que es pot fer.

**Sr. alcalde, Aleix Auber Álvarez .-** Amb Vallbona estem disposats a parlar, i de fet hem començat a parlar, arran de diverses iniciatives, som poblacions veïnes però a part de la mancomunitat de la recollida de residus no acabàvem de treballar conjuntament, la reunió anava amb la doble via, que fem que podem fer, uns dels temes és precisament el camí ral, d’una banda i l’altra del riu, els deures ara es anar a visitar l’ACA, que ja sabem que passar sobre un riu, es passar sobre el seu terreny, el que vàrem acordar és fer una mica de planificació amb temps, anem a parlar, els exposem la nostra intenció de connectar dos camins, a nivell històric, qualitat, turístic, i començar a dignificar camins que amb el pas del temps s’han anat degradant per algunes zones però sobretot aquesta connectivitat.

Responen al que comentaves es que hem iniciat les conversacions i els passos pels que podem anar avançant

**Sr. Sergio Pérez Castillo**.- El col·lector és una preocupació que compartim tots, ja s’ha demanat que els tècnics facin un informe per veure quin cost tindria reparar aquesta canonada que està malmesa i arran de les pluges últimes s’ha esllavissat més d’un parell de cops, la brigada ho ha anat reparant, i així l’empresa que va fer l’escullera.

Estem a la espera d’un informe per donar-li solució, perquè estèticament i per seguretat no queda bé, perquè si no aquell camí el perdrem,.... quan tinguem alguna cosa us ho direm.

**Grup Municipal de CIU**

**Sr. Marcel·lí Martorell Font** .- Els veïns ens han expressat el seu malestar o disgust, pel consum de certs d’estupefaent per carrer,... vas pel carrer Major i no saps si es olor de farigola o alguna altra substancia, malauradament són coses que s’estan popularitza’n molt, però molts tenim fills petits i no ens agrada, no ens agrada anar pel carrer ... és un tema molt difícil i complicat i que preocupa, demanaríem una certa reflexió al respecte i mirar si es pot fer alguna cosa a nivell de la policia local, no pot ser que banalitzen el consum de marihuana pel carrer, es la posició del nostre grup, i per tant .. ... s’ha convertit en una cosa molt normal.

**Sr. alcalde, Aleix Auber Álvarez.-** És un tema que hem sentit a parlar-ne en els últims anys, si que fa anys que se’n parla, si va en increment doncs si cal fer una miqueta de pressió, s’haurà de parlar de quina manera es farà.

**Sr. Marcel·lí Martorell Font**.- És un tema que posem sobre la taula perquè es banalitza tot, ... també entenem que és molt difícil, però algú ho havia de dir.

**Grup Municipal de CiU**

**Sr. Marcel·lí Martorell Font .**- L’últim punt, és .. han passat els 100 dies de gràcia, crec que toca, durant moltes setmanes o vegades s’estirava les orelles a l’equip de govern per la pilona del carrer del Pilar, han canviat les tornes i el tema no s’ha solucionat, potser els d’abans no van ser capaços de fer-ho però els d’ara tampoc, jo demano el que ens demanava el regidor portant veu d’ERC que l’equip de govern exerceixi la seva autoritat

No pot ser d’una cosa que es feia cavall de batalla, després de quatre mesos no estigui solucionat, és un acord que vàrem prendre entre tots, hi ha les partides pressupostàries per fer-ho, però no pot ser que els veïns ens treguin les tanques i ningú faci res en una zona de vianants, és un toc d’atenció, però hi anirem al darrera perquè es solucioni.

**Grup Municipal d’ERC**

**Sr. Àngel Soteras Largo.**- Hi ha la partida pressupostària per fer-ho, igual que ho estava quan el portaveu de ERC li reclamava cada vegada a l’ara regidor de CiU, la diferència és que ara nosaltres ja tenim els pressupostos demanats, els tècnics han fet la seva feina i vull pensar que al mes d’octubre hi haurà pilona en funcionament, i que tindrem els comandaments programats per repartir als veïns, i si no serà a l’octubre serà al novembre però els pressupostos ja són per aquí i pendents que els tècnics informin quin es el més raonable dels que tenint en funció de les característiques que ofereixen.

I agraeixo al regidor de CIU que insisteixi, i perquè continuï insistint en totes les sessions plenàries, durant molt de temps la meva pressió no va ser suficient per ajudar a l’anterior alcalde a aconseguir-ho, espero que la seva pressió ens ajudi al nou equip de govern a acabar-ho abans.

**Sr. Marcel·lí Martorell Font.-** Esperem que no hagem de fer més pressió perquè al mes d’octubre estigui fet.

**Sr. alcalde, Aleix Auber Álvarez.-** Està el pressupost fet i programat, al mes d’octubre s’instal·larà la pilona, informarem als veïns, no només als que tenen cotxes sinó a tots els que estan afectats per aquesta peatonalització.

**Grup Municipal d’ERC**

**Sr. Àngel Soteras Largo .-** No el que passa que ara el torn de prec i preguntes no és tan accions de partits com de regidories, jo com a regidor de Cultura, voldria informar al Ple.

Que l’equip anterior va aconseguir una subvenció de 40.000 euros per a la remodelació de la façana del Museu Molí Paperer, es va demanar una nova subvenció.

Informar que amb aquesta subvenció que era taxada, ens han estat concedits 10.000 € més, en dues anualitats, 6.400 al 2015, i 3.600 al 2016, en funció d’això ja s’han tramès invitacions a tots els que havien estat convidats l’altra vegada a presentar pressupostos per a aquesta actuació, i que s’ha fet amb certa urgència tot i que es pot justificar fins el 31 de desembre, precisament per pintar façanes quantes menys humitats millor, hi ha termini de presentar ofertes fins el 5 d’octubre, i els tècnics informaran quina és la millor oferta, des d’Intervenció valoraran segons aquestes ofertes la possibilitat que l’Ajuntament incrementi, si recordeu el pressupost volta els 60.000 €, de finançament extern tenim 50.000, anem a veure quines ofertes ens fan, com en tot cas, que el que quedi serà poc, segurament contractarem la totalitat de l’obra.

**Grup Municipal de CiU**

**Sr. Marcel·lí Martorell Font** .- Perdoneu PS,... ja se que se m’ha passat el torn, però va relacionat amb això si no ho he entès malament als 40.000 € que es varen aconseguir de la Diputació de Barcelona, s’han de sumar 10.000 € més, .... la pregunta és, amb els 10.000 € es podem restaurar les quatre bandes de façana?, si fos el cas que no, s’hauria de contemplar l’opció que fos l’Ajuntament via partida pròpia complementar-ho, perquè no tenim gaires ocasions per restaurar les quatre façanes del Museu, el que val més és muntar les envestides que cap altra cosa, en el cas que no arribessin els diners si que hauríem de buscar la manera de complementar això via partida del 2015 o 2016, per complementar això, des de l’any 96 o 95, no hem pintant la façana del Museu i aprofitaria per fer això, i per una coseta petita,,, i en cada façana i falten unes rajoles a dalt de tot, una vegada tens la envestida muntada es la ocasió per fer-ho

**Grup Municipal d’ERC**

**Sr. Àngel Soteras Largo.-** La idea és aquesta, el pressupost sense IVA són gairebé 50.000, i d’aquests 14.000,00 € són el muntatge de bastida, i per tant el que van parlar és, si aquesta actuació reduint coses ens permet estar 20 anys sense muntar bastida, la faríem per menys, però si d’aquí 2 anys hem de tornar a muntar bastides i una intervenció de 40.000 € de la qual 20.000,00 € fos la bastida, perquè ho diguessin ells, per precisament perquè l’Ajuntament s’estiri i aporti el que falti previ informe positiu d’Intervenció, i li demanarem que s’ho miri amb bons ulls.

En qualsevol cas, hem vist que es poden desglossar les intervencions previstes, que volem fer-les totes, encara que suposi un sobrecost, però sí que hi ha algunes que no es necessari fer ....

**Grup Municipal del PSC**

**El Sr. Aarón Alcázar Gutiérrez .-** Sol·licita que es demani a la Generalitat de Catalunya un estudi de millora de la carretera C-15 en el tram de la sortida de Capellades.

Aquest diumenge hi ha hagut un altre accident, aquest és un punt força perillós.

Al c/ Fossar que és un tram que passa la gent en dia de mercat, és un punt que ara que bé el malt temps, que venen pluges hi ha hagut persones que han estat a punt de caure, demanen que li doneu un cop d’ull

i l’altre al sortir de la plaça Sant Miquel abans d’arribar al carrer Sant Francesc hi ha un esvoranc i hi ha hagut una caiguda, demanen que us ho mireu.

**Sr. alcalde, Aleix Auber Álvarez.-** Anem seguint la línia dels esvoranc i dels carrers que estan deteriorats, estem parlant amb els tècnics, dins de que a tots ens agradaria fer projectes de gran capacitat i de deixar els carrers la mar de “xulos”, però si que es cert que no podem arribar aquí hem d’anar adequant els carrers, precisament al carrer Pilar a la baixada també està deteriorat, avisem que això s’està mirant, i gràcies per anar comentant.

Respecte als accidents de la C-15 és important, últimament s’està convertint en un punt negre i analitzarem els passos per fer des de la part que ens toca.

Si no hi ha més precs i preguntes dels regidors, passem als precs i preguntes del públic,

Donaríem per finalitzat el ple d’avui